24. Strategija Skupnosti za zmanjšanje emisij CO2 iz osebnih vozil in lahkih tovornih vozil (glasovanje)
- Poročilo: Davies
- Pred glasovanjem:
Martin Schulz
(DE) Gospod predsednik, imam eno prošnjo. Pozivam, da se vrstni red glasovanja o predlogih sprememb spremeni v skladu s členom 155(2). Na podlagi seznama glasovanja je jasno, da je predlog spremembe 51 bolj oddaljen od izvirnega besedila kot predloga sprememb 42 in 52, zato pozivam, da najprej glasujemo o predlogu spremembe 51, potem pa o predlogih sprememb 42 in 52.
Predsednik
To ni v skladu s predlogi seje, vendar bom za kratko pojasnilo prosil gospoda Daviesa.
Chris Davies  
poročevalec. - Gospod predsednik, strinjam se s seznamom glasovanja, kot je bil predložen Parlamentu.
Predsednik
Glede na to je običajno, da se upošteva predlog poročevalca.
